The Corrs

**The Corrs** é un grupo irlandés formado por catro irmáns de Dundalk, que combina o folk rock, o pop rock e tamén a canción tradicional irlandesa nas súas composicións. Estiveron temporalmente nunha pausa, mentres Andrea e Sharon levaban a cabo carreiras en solitario (2005-2015). A finais de 2015 publicaron o seu álbum de retorno: *White Light*; en 2017 publican *Jupiter Calling*. Actuaron dúas veces en Galicia.

## Traxectoria 
Ó longo da súa traxectoria levan gravados seis álbums de estudio e numerosos éxitos como *Runaway*, *Only When I Sleep*, *What Can I Do?*, *I Never Loved You Anyway*, *Dreams*, *Radio*, *Breathless*, ou *Summer Sunshine*, cos que levan vendido uns 50 millóns de discos en todo o mundo. Tamén posúen o título de membros da Orde do Imperio Británico polas súas contribucións no eido da música e pola súa implicación en actividades filantrópicas.

Teñen actuado en numerosos concertos benéficos, como o Prince's Trust en 2004 e Live 8 xunto con Bono en 2005. The Corrs cesou a súa actividade no 2005 debido a que Jim e Caroline preferiron adicarse ás súas respectivas familias, mentres que Andrea e Sharon levan cadansúa carreira en solitario. En xuño de 2015, Andrea anunciou que The Corrs actuaría en directo en Hyde Park o 13 de setembro de 2015 e que estaban en proceso de gravación dun novo álbum. O 17 de setembro de 2015, a banda confirmou o seu sexto álbum de estudio, *White Light,* que sería lanzado en novembro de 2015 e seguido dunha xira en 2016.  En novembro de 2017 publican o seu novo álbum: *Jupiter Calling*, o primeiro sinxelo sae en setembro de 2017: *Son of Salomon*.

## En Galicia 
The Corrs estivo en Galicia de xeito profesional en dúas ocasións. A primeira en xullo de 1999, co gallo da celebración dos Concertos da Fin do Milenio do Xacobeo 99. Actuaron na coruñesa praia de Santa Cristina en Oleiros xunto a Mike Oldfield e Luar na Lubre, durante a súa xira mundial coñecida como Talk on Corners World Tour, nun concerto de 60 mil espectadores.
Repetiron durante as celebracións do Xacobeo 2004, desta vez cun concerto o 17 de xullo de 2004 no Monte do Gozo, en Santiago de Compostela, durante a xira Borrowed Heaven tour.

## Integrantes 
### Membros principais 
* Andrea Corr: Voz e tin whistle.
* Jim Corr: Piano, teclado, guitarra e coros.
* Sharon Corr: Violín e coros.
* Caroline Corr: Batería, bodhrán, piano e coros.

### Membros ocasionais 
(Só como acompañamento. Non saíron nas promocións nin contribuíron nas composicións).
* Anthony Drennan: Guitarra
* Keith Duffy - Baixo e percusión
* Jason Duffy - Batería (substituíndo a Caroline durante o seu embarazo).

## Discografía 
### Álbums de estudio 
### Álbums recompilatorios 
### Álbums ao vivo 
## Xiras e videografía 
### Xiras 
* Forgiven, Not Forgotten World Tour (1995–1997)
* Talk on Corners World Tour (1997–2000)
* In Blue Tour (2000–2001)
* Borrowed Heaven Tour (2004)
* The Corrs: In Concert
* White Light Tour (2016)

### Videografía 
* The Corrs: Live at the Royal Albert Hall
* The Corrs: Live at Lansdowne Road
* The Corrs Unplugged
* The Corrs Live In London
* All The Way Home/Live in Geneva

## Listas de vendas 
## Notas 
## Véxase tamén 
### Ligazóns externas 
* Páxina oficial de The Corrs